Avtohalokat natijasida davlat milliy xavfsizlik qo‘mitasi xodimi halok bo‘lgan. Foto: Illyustrativnoye foto:: 24.kg Qirg‘iziston prezidenti Sadir Japarovni kuzatib borayotgan kortej avtomobillaridan biri yo‘l-transport hodisasiga uchradi, deb xabar berdi Tengrinews.kz. Ma’lumot berilishicha, hodisa Issiq-Ko‘l oblastida sodir bo‘lgan. "Issiq-Ko‘l rayonidagi Ananevo qishlog‘i yaqinidagi avtoyo‘lda kuzatib boriluvchi shaxslarga biriktirilgan avtomobilning qarshisiga chiqqan yengil avtomobil kelib urilgan. Natijada uch kishi jarohatlandi va davlat milliy xavfsizlik qo‘mitasining 9-xizmati xodimi halok bo‘ldi", - deyiladi xabarda. Dastlabki ma’lumotlarga ko‘ra, avtohalokat sababchisi mast holda bo‘lgan. Qirg‘iziston davlat milliy xavfsizlik qo‘mitasining 9-xizmati davlatning birinchi shaxslari va davlat strategik obektlari xavfsizligini ta’minlash bilan shug‘ullanadi.